סיקור המשחק לזכר נדב באלוה | כרמיאל | פורטל כרמיאלי
דף הבית»סיקור המשחק לזכר נדב באלוה
כרמיאלי ספורטפורסם: 26.12.19 , 12:53ע"י
ערב מרגש היה ביום רביעי שעבר באולם הספורט הורביץ' בכרמיאל, כשהפועל חולון מליגת העל, הגיעה למשחק הנצחה נגד מכבי נדב כרמיאל מליגה א', לזכרו של לוחם סיירת אגוז, סמ"ר נדב באלוה, שנפל במהלך פעילות מבצעית במלחמת לבנון השנייה.
הקבוצה, מכבי נדב כרמיאל, הוקמה על ידי אליפז באלוה, אביו של נדב ז"ל, שהיה כדורסלן במחלקת הנוער בכרמיאל.
המשחק הסתיים בניצחון הקבוצה האורחת מחולון, 69:88. לכרמיאל קלעו: כפיר אסייג – 9 נק', ניצן מדר ואסף אלגלי – 8 נק' כ"א, אליפז באלוה, יוסף גדבאן ומעוז חרמון – 7 נק' כ"א, מיתר עזרא, יבגני וקסלר ועידו הרלב – 6 נק' כ"א, אסף דמרי – 5 נק'.
לפני המשחק נערך טקס לזכרו של נדב באלוה ז"ל, במהלכו נישאו דברים בשבחו, ומיד לאחר כן התקיים גם טקס הדלקת נרות לרגל חנוכה.
קפטן הפועל חולון גיא פניני ושחקן הקבוצה יוגב אוחיון, קיימו גם מפגש קצר עם שחקני מחלקת הנוער בכרמיאל, וסיפרו להם על דרכם המקצועית.
מי שיזם ועמד מאחורי המפגש היה יו"ר העמותה לקידום הספורט בכרמיאל, נתנאל הררי.
המשחק היה במעמד ראש עיריית כרמיאל משה קונינסקי, בני משפחת באלוה, חבריו של נדב ז"ל לסיירת אגוז, וחובבי כדורסל רבים, שכיבדו בנוכחותם את זכרו של בן העיר, שנפל בהגנה על המולדת.